කෝටි එකසිය පහක (105) පමණ මූල්‍ය වංචාවක් සම්බන්ධයෙන් සැකපිට දැනට රිමාන්ඩ් භාරයේ පසුවන චන්දන වීරකුමාර හෙවත් සක්විති රණසිංහ සහ ඔහුගේ බිරිය ලබන 29 වෙනිදා දක්වා තවදුරටත් රිමාන්ඩ් භාරයේ තබන ලෙස නුගේගොඩ ප්‍රධාන මහේස්ත්‍රාත් රෝහණ අනුර කුමාර හේරත් මහතා ඊයේ නියෝග කළේය.ඊයේ (15) මේ නඩුව අධිකරණය හමුවේ කථා කළ අවස්ථාවේ සැකකරුවන් වෙනුවෙන් පෙනී සිටි නීතිඥවරයා සැකකාර සක්විති රණසිංහ නමැත්තාගේ බිරිය වෙනුවෙන් මහාධිකරණයේ ඇප අයදුම්පතක් ඉදිරිපත් කර ඇති බව කීය.ඒ අනුව ඇයට මහාධිකරණයෙන් ඇප අනුමත වුවහොත් ඒ බව මේ අධිකරණයට ලිඛිතව දැනුම් දෙන ලෙස මහේස්ත්‍රාත්වරයා එකී නීතිඥවරයාට දැන්විය.තැන්පත්කරුවන්ට වැඩි පොළී අනුපාතයක් ගෙවන බවට ආයෝජකයින් දහස් ගණනක් රවටා රුපියල් කෝටි එකසිය පහක පමණ මුදලක් වංචා කර සැඟවී සිටි මේ අඹුසැමි යුවළ පසුගිය වසරේ කඩුවෙල ප්‍රදේශයේ නිවසක සිටියදී අත්අඩංගුවට ගෙන දැනට රිමාන්ඩ්භාරයට පත්කර සිටී..